EkBass/fiwiki-20250220-pages-articles huggingface dataset:
Gaesatae

Gaesatae, (kreik. Γαισάται, keihäsmiehet) olivat kelttiläisiä, erityisesti gallialaisia, isännättömiä sotureita antiikin aikaan. Polybios käänsi sanan virheellisesti mutta osuvasti "palkkasotureiksi", koska he olivat palkattavissa. Käytäntö oli verraten yleinen, ja se saattoi olla keino työllistää ylimääräisiä nuoria miehiä kelttiyhteiskunnassa. 200-luvulla eaa. Alppien pohjoispuolella heitä oli tuhansia. Gaesatae järjestivät sotaretkiä myös omin päin, ja he aiheuttivat ainakin Telamonin taisteluun johtaneen hyökkäyksen Pohjois-Italiassa 225 eaa. Heillä oli vahva taistelutahto, ja joskus he taistelivat alasti. Kelttiläiset palkkasoturit palvelivat varsin mielellään ulkomaisia isäntiä, varsinkin itäisen Välimeren helleenisissä valtioissa. ==Katso myös== * Telamon, taistelu roomalaisten ja gallialaisheimojen välillä 225 eaa. Taisteluun osallistui myös gaesatae -sotureita. * Galatalaiset, kelttiheimoja nykyisen Turkin alueella * Keltiberit, Iberian niemimaata asuttaneita keltinsukuisia heimoja ==Lähteet== Luokka:Kelttiläiset kansat Luokka:Rooman viholliset ja liittolaiset
Club Atlético Talleres

Club Atlético Talleres on jalkapalloseura Córdobasta, Keski-Argentiinasta. Seura pelaa tällä hetkellä maansa pääsarjassa Argentine Primera División:ssa. Seura on voittanut Primera B Nacionalin 1998 ja Copa CONMEBOLin 1999. Talleres nousi pääsarjaan viimeksi vuonna 2016. ==Lähteet== Luokka:Argentiinalaiset jalkapalloseurat Luokka:Córdoban maakunta (Argentiina)
Wrath (muusikko)

Wrath (oik. Janne Antero Kuru s. 17. toukokuuta 1975) on suomalainen black metal -muusikko ja yhtyeiden The True Black Dawn sekä Enochian Crescent perustajajäsen ja vokalisti. The True Black Dawn aloitti nimellä Nocturnal Feast vuoteen 1993 asti, kunnes vaihtoi nimekseen Black Dawn. Saman nimisen, mutta noin vuotta aiemmin perustetun amerikkalaisyhtyeen kanssa syntyneen kiistan vuoksi yhtye vaihtoi vuonna 2002 nimeksi The True Black Dawn. Wrath on vieraillut myös mm. Baptismin keikoilla. Enochian Crescent sai erityistä huomiota osakseen soitettuaan Tavastialla 1997 norjalaisen Emperorin lämmittelijänä. Itsensä vahingoittamisesta lavaesiintymisissään muutoinkin tunnettu Wrath viilsi veitsellä ranteeseensa niin syvään, että joutui sairaalahoitoon. Emperor kieltäytyi esiintymästä, ennen kuin lava oli siivottu verestä. Wrathia on haastateltu vuonna 2011 julkaistussa suomalaista black metal -musiikkia käsittelevässä dokumenttielokuvassa Loputon Gehennan liekki. == Lähteet == == Aiheesta muualla == * IRC-Galleria: Shriik * Luokka:Suomalaiset laulajat Luokka:Vuonna 1975 syntyneet Luokka:Elävät henkilöt
Kalajuttuja

Kalajuttuja on suomalainen Aarni Heilän ja Riku Pasasen ohjaama elokuva vuodelta 2011. Elokuvan kuvauksesta ja leikkauksesta on vastannut Aarni Heilä ja musiikista Riku Pasanen. Musiikillisen lisämausteen antaa Toivo Jaatinen mahtavaa pärinää päästävällä torvirummullaan. Elokuvan tapahtumat sijoittuvat löyhästi 1800–1900-lukujen vaihteen Suomeen. Elokuva saa ensi-iltansa 26. maaliskuuta 2011. == Juoni == Veljekset Kalle ja Jussi menevät lainaamaan kirvestä vaariltansa. Vaari on tunnettu höpisijä ja tarinaniskijä. Pojat haluavat vain nopeasti kirveen ja takaisin töihinsä. Vaari teroittaa lainaamansa kirveen ja pojat ovat jo lähdössä, mutta sitten Kalle erehtyy kyselemään liikoja. Tästä vaari innostuu kertomaan juttuja vanhoista hyvistä ajoista vähän liiaksikin asti. Vaari kertoo tarinoitaan polveillen heinätöistä kyläreissujen ja suo-ojien kautta viinanpolttoon ja pojat alkavat pikkuhiljaa kiinnostua vanhan vaarin jorinoista. Lopulta tarina saa käänteen kun Jussi sattuu löytämään vaarin vanhan piipun kaapin nurkalta. Siitä lähtien pojat kuuntelevat korvat höröllään tarinaa vaarin nuoruudesta. == Keskeisissä rooleissa == == Lähteet == Luokka:Vuoden 2011 suomalaiset elokuvat Luokka:Suomalaiset draamaelokuvat
Bulletstorm

Bulletstorm on People Can Flyn ja Epic Gamesin kehittämä sekä Electronic Artsin julkaisema ensimmäisen persoonan ammuntapeli. Peli julkaistiin helmikuussa 2011 Microsoft Windowsille, PlayStation 3:lle ja Xbox 360:lle. Pelistä on julkaistu myöhemmin remasteroitu versio: Bulletstorm: Full Clip Edition, jonka julkaisusta vastasi Gearbox Publishing. Bulletstorm: Full Clip Edition saatavilla PlayStation 4:lle, Xbox Onelle sekä Microsoft Windowsille. Pelissä yritetään saada taitopisteitä tappamalla vihollisia erikoisesti, jotta saataisiin aseita ja erikoisammuksia. Jokaisella aseella on oma erikoisiskunsa jolla voi tappaa useampia vihollisia kerralla. ==Aiheesta muualla== *Kotisivu *Pelin suomalainen fanisivusto Luokka:Ensimmäisen persoonan ammuntapelit Luokka:Vuoden 2011 videopelit Luokka:Windows-pelit Luokka:PlayStation 3 -pelit Luokka:Xbox 360 -pelit Luokka:Science fiction -videopelit Luokka:PlayStation 4 Pro -tehostetut pelit
Kuutamo, kaiho ja katkeruus

Kuutamo, kaiho ja katkeruus on Viikate-yhtyeen kolmen CD:n kokoelma-albumi, joka julkaistiin 4. toukokuuta 2011. Kolmen CD:n digipack-version lisäksi kokoelmasta julkaistiin 64-sivuinen kirjaversio, joka sisältää kuvamateriaalia yhtyeen uran varrelta, tarinoita kappaleiden synnystä sekä soittajaesittelyt. Kirjaversio julkaistiin 18. toukokuuta. Albumi nousi Suomen virallisen listan sijalle 5. Kokoelman ensimmäinen levy "Kuutamo" koostuu pääasiassa singleinä julkaistuista hittikappaleista sekä live-esiintymisten kautta yleisön suosikeiksi nousseista kappaleista. Toinen levy "Kaiho" sisältää alun perin singlejen bonuskappaleina julkaistuja kappaleita sekä albumeiden vinyyliversioilla mukana olleita, aiemmin cd-muodossa julkaisemattomia kappaleita. Kolmas levy "Katkeruus" sisältää kaikki yhtyeen levyttämät cover- kappaleet. == Kappaleet == === CD1: Kuutamo === # # # # # # # # # # # # # # # # # Kokonaiskesto: 01:12:36 === CD2: Kaiho === # # # # # # # # # # # # # # # # # # # Kokonaiskesto: 01:16:45 ===CD3: Katkeruus=== # # # # # # # # # # # # # # # # # # Kokonaiskesto: 01:06:28 == Arvostelut == * Soundi: Soundi: Levyarvio == Lähteet == == Aiheesta muualla == * * Luokka:Vuoden 2011 kokoelma-albumit Luokka:Viikatteen albumit
Tunturikynsimö

Tunturikynsimö (Draba fladnizensis) on pohjoisen pallonpuoliskon vuoristojen ja arktisten alueiden valkokukkainen kynsimökasvi. Suomessa lajia kasvaa harvinaisena Käsivarren tuntureilla. Suomessa laji on luokiteltu erittäin uhanalaiseksi. == Ulkonäkö ja koko == Monivuotinen tunturikynsimö kasvaa 5–10 cm korkeaksi. Varsi on ohut, kalju ja usein tumman sinipunainen. Varressa on tavallisesti yksi lehti. Varren juurella olevat ruusukelehdet ovat 0,5–1 cm:n pituisia, suikeita tai soikeita, tylpähköjä, ehytlaitaisia ja etupäässä laidoilta hapsikarvaisia. Kukan valkoiset terälehdet ovat 2–3 mm pitkiä. Tunturikynsimö kukkii Suomessa kesä-heinäkuussa. Lidut ovat 4–6 mm pitkiä, soikeita, kaljuja ja väriltään tavallisesti sinipunaisia.Retkeilykasvio 1998, s. 178. Tunturikynsimö muistuttaa suuresti lapinkynsimöä (Draba lactea). Viimeksi mainitun varsi on kuitenkin tavallisesti lehdetön ja lehdet ovat karvaisempia.Den virtuella floran: Alpdraba Viitattu 14.3.2011. == Levinneisyys == Tunturikynsimö on arktis-alpiininen, sirkumpolaarinen kasvi, jonka levinneisyysalue on hyvin rikkonainen. Sitä tavataan Alpeilla, Pyreneillä, Karpaateilla, Ruotsin ja Norjan tunturiseuduilla, Kuolan niemimaalla, paikoitellen Pohjois-Venäjän ja Siperian arktisilla alueilla, Himalajan vuoristossa, Alaskassa, Pohjois-Kanadassa, Kalliovuorilla, Grönlannissa, Islannissa ja Huippuvuorilla. Suomessa tunturikynsimöä tavataan ainoastaan Käsivarren Lapin suurtuntureilla.Lampinen, R. & Lahti, T. 2010: Kasviatlas 2009: Tunturikynsimön levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 14.3.2011. == Elinympäristö == Tunturikynsimöä kasvaa Suomessa tunturien kuivilla, avoimilla kalliorinteillä ja soraikoilla. Laji on kalkinsuosija. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == *Kasviatlas 2022: Tunturikynsimön levinneisyys Suomessa. *Pinkka, Lajintuntemuksen oppimisympäristö: Tunturikynsimö (Draba fladnizensis) *ITIS: Draba fladnizensis *United States Department of Agriculture (USDA): Draba fladnizensis Luokka:Kynsimöt Luokka:Suomen erittäin uhanalaiset kasvit
Suomen maakuntakukat

Suomen maakuntakukka on Suomen kuhunkin maakuntaan liittyvä nimikkokasvi. Maakuntakukat valittiin Suomen Kotien Kukkasrahaston aloitteesta järjestetyssä lehtiäänestyksessä vuonna 1982. Ahvenanmaan maakuntakukka oli valittu jo aiemmin, ja Itä-Uusimaa ja Pohjanmaa saivat omat maakuntakukkansa myöhemmin. == Maakuntakukat == * Ahvenanmaa: kevätesikko * Varsinais-Suomi: tammi * Uusimaa: valkovuokko * Itä-Uusimaa: leskenlehti * Kymenlaakso: kurjenmiekka * Etelä-Karjala: kangasvuokko * Satakunta: tyrni * Häme: sinivuokko ** Kanta- Häme: hämeenkylmänkukka ** Päijät-Häme: ruiskaunokki ** Pirkanmaa: tuomi * Etelä-Savo: pohjanlumme * Keski-Suomi: päivänkakkara * Etelä-Pohjanmaa: maitohorsma * Pohjanmaa: mesiangervo * Keski-Pohjanmaa: kissankello * Pohjois- Savo: kotipihlaja * Pohjois-Karjala: karjalanruusu * Pohjois-Pohjanmaa: suopursu * Kainuu: kanerva * Lappi: kullero == Lähteet == *
Sophie Boilley

Sophie Boilley (s. 18. joulukuuta 1989 Valence) on ranskalainen uransa lopettanut ampumahiihtäjä. Boilley osallistui vuonna 2011 Hanty-Mansijskin MM- kisoihin, joissa hän oli mukana maansa hopeaa voittaneessa viestijoukkueessa ja hiihti kolmessa henkilökohtaisessa kilpailussa. Hän oli sprintissä jaetulla 34. sijalla, sijoittui takaa-ajossa 39:nneksi ja oli normaalimatkan 50. nopein. Hän kuului Ranskan hopeajoukkueeseen myös Ruhpoldingin MM-viestissä 2012. Lisäksi hän oli normaalimatkalla 27:s, sprintissä 40:s ja takaa-ajossa 45:s. Nové Měston MM-kilpailuissa 2013 hän sijoittui sprintissä 16:nneksi, takaa-ajossa 28:nneksi ja normaalimatkalla 45:nneksi. Boilley on kilpaillut maailmancupissa kaudesta 2010-2011 lähtien. Hänen paras henkilökohtainen sijoituksensa on seitsemäs tila Presque Islen takaa-ajosta samalta kaudelta ja Antholzin takaa-ajosta kaudella 2012–2013. Boilley lopetti uransa kauteen 2014-2015. == Lähteet == == Aiheesta muualla == *Viralliset kotisivut Luokka:Ranskalaiset ampumahiihtäjät Luokka:Vuonna 1989 syntyneet Luokka:Elävät henkilöt
Erkki Hetta

Juhan Erkki Hetta (s. 1. syyskuuta 1954 Vuotso, Sodankylä) on suomalainen näyttelijä. Hän työskenteli Rovaniemen teatterissa näyttelijänä vuodesta 1987, kunnes jäi sieltä sairauseläkkeelle 2009.http://yle.fi/uutiset/lapinmies_jattaa_estradit/5869834 Hän on esiintynyt useissa elokuvissa ja muun muassa televisiosarjoissa Taivaan tulet ja Turvetta ja timantteja. Hänen elokuvauransa alkoi vuonna 1985 Rauni Mollbergin Tuntemattomasta sotilaasta, jossa Hetta näytteli sotamies Viirilän roolin. ==Lähteet== == Aiheesta muualla == *Erkki Hetta Elonetissa Luokka:Suomalaiset näyttelijät Luokka:Vuonna 1954 syntyneet Luokka:Elävät henkilöt
Kynsimöt

Kynsimöt (Draba) on ristikukkaiskasveihin (Brassicaceae) kuuluva kasvisuku, johon kuuluu noin 300 lajia. Suurin osa lajeita esiintyy pohjoisella pallonpuoliskolla.Den virtuella floran: Drabor (Draba) Viitattu 14.3.2011. Kynsimöt ovat monivuotisia tai joskus harvoin yksivuotisia, pienikokoisia kasveja. Ne ovat useimmiten karvaisia, lyhytvartisia ja lehtiruusukkellisia. Lehdet ovat ehyitä tai hammaslaitaisia. Kukat ovat useimmilla lajeilla valkoisia, joillakin myös keltaisia. Siemenet kehittyvät lyhyissä, litteissä, soikeissa ja lyhytotaisissa liduissa.Retkeilykasvio 1998, s. 177. Kynsimölajeja on toisinaan vaikea erottaa toisistaan ennen litujen kehittymistä. Useat lajit myös risteytyvät keskenään. == Lajit == Suomessa tavattavia kynsimöiden sukuun kuuluvia lajeja ovat: * harmaakynsimö (Draba incana) * idänkynsimö (Draba cinerea) * isokynsimö (Draba daurica) * kalliokynsimö (Draba norvegica) * keltakynsimö (Draba nemorosa) * kultakynsimö (Draba alpina) * lapinkynsimö (Draba lactea) * lumikynsimö (Draba nivalis) * siperiankynsimö (Draba sibirica)Lampinen, R. & Lahti, T. 2010: Kasviatlas 2009: Siperiankynsimön levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 14.3.2011. * tunturikynsimö (Draba fladnizensis) * vallikynsimö (Draba muralis) Lisäksi kynsimöiden sukuun voidaan lukea myös kevätkynsimö (Erophila verna, syn. Draba verna), joka on yleinen etenkin Lounais-Suomessa. Muita Pohjoismaissa tavattavia kynsimölajeja ovat:Suuri Pohjolan kasvio 2005, s. 223–226. * dovrenkynsimö (Draba dovrensis) * huiskilokynsimö (Draba corymbosa) * kalvaskynsimö (Draba oxycarpa) * karvakynsimö (Draba arctica) * lakikynsimö (Draba cacuminum) ** kaitalakikynsimö (Draba cacuminum subsp. angusticarpa) ** louhulakikynsimö (Draba cacuminum subsp. cacuminum) * napakynsimö (Draba micropetala) * pikkukynsimö (Draba crassifolia) * sammalkynsimö (Draba pauciflora) * takkukynsimö (Draba subcapitata) Muita lajeja: * helokynsimö (Draba bruniifolia) * leivonkynsimö (Draba lasiocarpa) * neulakynsimö (Draba aizoides)Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7 * himalajankynsimö (Draba lanceolata) == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). === Viitteet === == Aiheesta muualla == * Finto: Kassu – Kasvien suomenkieliset nimet: Draba * Suomen Lajitietokeskus: Kynsimöt – Draba * Funet: Kynsimöt (Draba) * ITIS: Draba * United States Department of Agriculture (USDA): Draba * Flora of China: Draba *
Jhonatan Longhi

Jhonatan Longhi (s. 2. helmikuuta 1988 Americana) on brasilialainen alppihiihtäjä. Hän edustaa seuratasolla italialaista CUS Torinoa. Longhi on kilpaillut maailmancupissa vuodesta 2008 lähtien. Hän osallistui MM-kisoihin ensimmäistä kertaa vuonna 2005, mutta sai ensimmäisen tuloksensa vasta Åren kisoissa 2007. Tuolloin hän oli suurpujottelussa 27. Longhi osallistui vuoden 2009 MM-kisoissa pujotteluun, jossa hän oli 31. ja suurpujotteluun, jossa hän sijoittui 54:nneksi. Hän kilpaili samoissa lajeissa myös Vancouverin olympialaisissa 2010. Tuolloin Longhi oli suurpujottelun 56., mutta keskeytti pujottelussa ensimmäisellä kierroksella. Hän sijoittui pujottelussa 42:nneksi Garmisch-Partenkirchenin MM-kisoissa 2011. == Lähteet == Luokka:Brasilialaiset alppihiihtäjät Luokka:Vuonna 1988 syntyneet Luokka:Elävät henkilöt
Wildest Dreams Tour

Wildest Dreams Tour on rock-laulaja Tina Turnerin seitsemäs konserttikiertue. Kiertue perustuu Turnerin Wildest Dreams -studioalbumiin. Kiertue on Tinan suurin konserttien määriltä, konsertteja oli 255. Kiertue kesti 16 kuukautta ja tuotti 100 miljoonaa dollaria. Kiertuetta sponsoroi Hanes. ==Kenny Mooren kuolema== Kesken kiertueen pianisti Kenny Moore menehtyi aivohalvaukseen. Tina omisti loppukiertueen hänelle. Kenny Moore oli ollut Tinan bändissä vuodesta 1977 lähtien. ==Soittolista== Luokka:Tina Turner Luokka:Vuoden 1996 konserttikiertueet Luokka:Vuoden 1997 konserttikiertueet
Lumipiippo

Lumipiippo (Luzula nivalis, syn. Luzula arctica) on arktinen piippolaji. Se on kalkinsuosija. Lumipiippo kasvaa 5–15 senttimetriä korkeaksi ja on tiheästi mätästävä. Laji muistuttaa paljon kaaripiippoa (Luzula arcuata), mutta lehtilavat ovat täysikasvuisena litteät ja kukinnon sykeröt melkein perättömät.Hämet-Ahti, L., Kurtto, A., Lampinen, R., Piirainen, M., Suominen, J., Ulvinen, T., Uotila., P. & Väre, H. 2005: Lisäyksiä ja korjauksia Retkeilykasvion neljänteen painokseen – Lutukka 21:41–85. Pohjoismaissa lumipiippoa esiintyy jokseenkin yleisesti Huippuvuorilla ja harvinaisena Norjan–Pohjois-Ruotsin tunturiylängöllä. Lumipiipon uutisoitiin löytyneen Suomesta uutena lajina ensimmäisen kerran 2000-luvun alussa.Tiede.fi: Lumipiiposta Suomen uusin kasvilaji Viitattu 1.3.2011. (vanhentunut linkki)Väre, H. 2003: Lumipiippo löytyi Enontekiöltä – Lutukka 19:110–112. Joitain vuosia myöhemmin löydetty laji paljastui väärin määritetyksi, eikä lumipiippoa olekaan löydetty Suomesta.Väre, H. 2006: Lumipiippo ei kasvakaan Suomessa – Lutukka 22:31. == Lähteet == == Aiheesta muualla == * Suomen Lajitietokeskus: Luzula nivalis Luokka:Piipot
Noelle Barahona

Noelle Barahona Neder (s. 30. marraskuuta 1990 Santiago) on chileläinen alppihiihtäjä. Barahona osallistui olympialaisiin ensimmäistä kertaa vuonna 2006 vain 15 vuoden ikäisenä ja on täten maansa historian nuorin olympiaurheilija. Tuolloin hän oli alppiyhdistetyssä kolmaskymmenes eli viimeinen maaliin saakka päässyt. Barahona osallistui MM-kisoihin ensimmäistä kertaa vuonna 2009. Tuolloin hän oli supersuurpujottelussa 37., pujottelussa 39. ja suurpujottelussa 54. Barahona kilpaili Vancouverin olympialaisissa 2010 viidessä eri lajissa ja sai parhaan sijoituksensa alppiyhdistetystä, jossa hän oli 28. Noellen isä Juan oli olympiatason purjehtija. == Lähteet == Luokka:Chileläiset alppihiihtäjät Luokka:Vuonna 1990 syntyneet Luokka:Elävät henkilöt
Lehtosara

Lehtosara eli metsäsara (Carex sylvatica) on lehtimetsissä kasvava sarojen sukuun kuuluva sarakasvi. Se kasvaa 15–70 senttimetriä korkeaksi. == Ulkonäkö == Lehtosaran varsi on ohut ja nuokkuva. Tyvitupet ovat vaaleanruskeat. Lehdet ovat leveydeltään 3–7 millimetriä. Lehtosaran kukinnossa on yksi hedetähkä ja 3–5 harsua emitähkää. Alemmat tähkät ovat pitkäperäiset ja nuokkuvat. Tähkäsuomut ja pullakot ovat vaaleanvihreitä. Pullakoiden suuota on melko pitkä ja lovikärkinen. == Levinneisyys == Lehtosaran levinneisyysaluetta on Keski- ja Itä-Eurooppa sekä paikoin Aasia.Den virtuella floran: Skogsstarr (Carex sylvatica): Levinneisyys Maan pohjoispuolella. Suomessa lehtosara on uusi satunnaiskasvi, joka on löydetty ensimmäisen kerran Ahvenanmaalta vuonna 2001. Sen jälkeen kasvia on havaittu myös Kotkassa, Kouvolassa, Pietarsaaressa ja Kemissä. Useat kasvupaikat liittyvät ulkomailta Suomeen tuotuun raakapuuhun.Suomen Lajitietokeskus: Lehtosara – Carex sylvatica == Lähteet == == Aiheesta muualla == * ITIS: Carex sylvatica * United States Department of Agriculture (USDA): Carex sylvatica Luokka:Sarat
Sirolauhio

Sirolauhio eli sirolauha eli sirokääpiölauha (Aira caryophyllea) on yksivuotinen, pienikokoinen heinälaji. == Ulkonäkö == Sirolauhio kasvaa 10–25 senttimetriä korkeaksi. Sen korsi on ohut. Lehdet ovat 0,3 millimetriä leveät, väriltään harmaanvihreät. Heinälajin kukinto on harsu röyhy, jonka 2,2–3,5 millimetriä pitkät tähkylät ovat hopeanhohtoiset ja violetit. Sirolauhio muistuttaa ulkonäöltään eniten metsälauhaa (Avenella flexuosa).Den virtuella floran: Vittåtel (Aira caryophyllea) == Levinneisyys == Sirolauhion yhtenäistä levinneisyysaluetta on Etelä- ja Keski-Eurooppa, Pohjois-Euroopassa sitä kasvaa vain Tanskassa ja Etelä-Ruotsissa. Lisäksi sitä tavataan vieraslajina eri puolilla maailmaa.Den virtuella floran: Vittåtel (Aira caryophyllea): Levinneisyys Maan pohjoispuolella. Sirolauhiota on löydetty Suomesta Ahvenanmaalta, Kumlingesta, ensimmäisen kerran vuoden 2005 jälkeen.Luonnontieteellinen keskusmuseo, Hatikka (→ haku kasvitietokannasta). == Lähteet == == Aiheesta muualla == * ITIS: Aira caryophyllea * United States Department of Agriculture (USDA): Aira caryophyllea * Flora of China: Aira caryophyllea Luokka:Lauhiot
Uimahypyt kesäolympialaisissa 1952 – naisten 10 metrin kerroshypyt

Naisten kerroshyppykilpailuun Helsingin olympiakisoissa osallistui 15 uimahyppääjää 8 eri maasta. Kilpailu suoritettiin kahdessa vaiheessa. Alkukilpailun kahdeksan parasta jatkoi loppukilpailuun. Kilpailu käytiin 1.-2. elokuuta. Naiset hyppäsivät kerroshyppyjä sekä 5 että 10 metrin korkeudelta. ==Lopputulokset== # Kilpailija 1 2 3 4 Alkukilpailu 5 6 Loppukilpailu Pisteet 1 Patricia McCormick 11,68 12,16 12,41 15,00 51,25 12,16 15,96 28,12 79,37 2 Paula Myers 10,72 10,40 11,90 11,20 44,22 12,92 14,49 27,41 71,63 3 Juno Irwin 11,04 9,44 9,52 13,60 43,60 13,87 13,02 26,89 70,49 4 Nicole Péllissard 10,37 12,00 12,54 8,68 43,59 11,21 14,28 25,49 69,08 5 Phyllis Long 9,12 9,90 11,21 13,00 43,23 11,56 8,40 19,96 63,19 6 Tatjana Vereina 9,60 11,59 10,37 11,70 43,26 12,16 5,67 17,83 61,09 7 Diana Spencer 9,31 12,35 11,70 9,80 43,16 6,72 10,88 17,60 60,76 8 Jevgenia Bogdanovskaja 11,59 11,70 9,86 7,52 40,67 7,98 8,85 16,83 57,50 9 Eva Pfarrhofer 10,24 8,17 12,40 9,45 40,26 - - - - 10 Carlota Ríos Laurenzana 6,72 11,04 11,20 10,80 39,76 - - - - 11 Masami Miyamoto 7,84 7,20 11,34 9,86 36,24 - - - - 12 Valerie Lloyd-Chandos 9,76 8,80 10,03 6,80 35,39 - - - - 13 Irma Lozano Gallo 10,26 10,71 7,56 4,80 33,33 - - - - 14 Ninel Krutova 10,40 10,45 8,80 2,70 32,35 - - - - 15 Fernanda Martini- Pautasso 9,12 6,84 9,76 4,32 30,04 - - - - ==Lähteet== * http://www.la84foundation.org/6oic/OfficialReports/1952/OR1952.pdf * Tulokset puolan kielellä Luokka:Uimahypyt kesäolympialaisissa 1952
The Woman in Black

The Woman in Black on yliluonnollinen trilleri, joka perustuu Susan Hillin samannimiseen romaaniin. Elokuvan on ohjannut James Watkins ja sen on käsikirjoittanut Jane Goldman. Elokuvan pääosissa esiintyvät Daniel Radcliffe, Ciarán Hinds sekä Janet McTeer. Elokuva piti ensin kuvata 3D:nä, mutta kuvattiin lopulta 2D:nä . Elokuvan ensi-ilta oli ensin 28. lokakuuta 2011, mutta sitä lopulta siirrettiin seuraavan vuoden helmikuulle. == Juoni == Elokuva kertoo nuoresta juristista, Arthur Kippsistä (Daniel Radcliffe), joka komennetaan matkustamaan syrjäiseen kylään hoitamaan hiljaittain kuolleen asiakkaan papereita. Työskennellessään yksin asiakkaansa tyhjässä talossa, Kipps alkaa ratkaista talon salaisuuksia ja näkee mysteerisen ainoastaan mustaan pukeutuneen naisen. Kun kyläläiset eivät kerro mitään, Kippsin on pakko ratkaista mustaan pukeutuneen naisen oikea henkilöllisyys itse. == Rooleissa == == Lähteet == Luokka:Yliluonnolliset jännityselokuvat Luokka:Kummitustaloelokuvat Luokka:Vuoden 2012 brittiläiset elokuvat Luokka:Brittiläiset romaaneihin perustuvat elokuvat
Luettelo Tampere Unitedissa pelanneista jalkapalloilijoista

Tämä on luettelo Tampere Unitedissa pelanneista jalkapalloilijoista. Luettelossa ovat Tampere Unitedissa Suomen jalkapallon korkeimmalla sarjatasolla Veikkausliigassa vähintään yhdessä ottelussa pelanneet jalkapalloilijat. == Pelaajat == Pelaaja Kaudet Ottelut Maalit Saavutukset 2008 6 0 2000–2008 140 1 2007–2008 26 6 2002 8 0 2010 15 2 2000–2001 32 10 2000 8 0 2010 18 2 2000–2001 8 0 2010 21 1 2001 15 3 2000–2001, 2003–2006 113 8 2008 4 0 2000–2002 64 5 2001–2003 42 13 2004–2007, 2010 16 0 2002 15 1 2007–2010 78 19 2003–2008 105 13 2004–2005 4 0 2008–2009 19 4 2000–2002 47 0 2004–2005 33 1 2007–2010 45 4 2000 10 0 2009–2010 48 13 2009–2010 20 0 2001–2010 243 0 2000 32 0 2010 21 4 2005 14 2 2000 10 0 2001–2003 55 7 2001 13 1 2000, 2004–2009 126 9 2000–2008 196 3 2009–2010 15 0 2003–2005 52 7 2008–2010 8 0 2001–2002, 2005–2006 84 31 2006–2009 73 5 2000 15 0 2003, 2005–2006 47 3 2009–2010 15 0 2007–2008, 2010 65 21 2001 19 1 2002 29 2 2000–2003, 2006–2010 211 55 2006 8 0 2003–2010 171 6 2002 8 0 2000 29 4 2000 15 3 2006 21 4 2007–2010 76 15 2000 16 0 2009–2010 35 3 2000 1 0 2000–2001, 2004, 2007–2010 154 53 2000 1 0 2008–2009 48 8 2001 16 0 2010 4 1 2000 20 0 2008–2009 7 0 2009–2010 15 0 2001–2005 121 9 2000–2010 243 18 2000–2006 159 6 2000–2004 115 4 2002–2003 38 0 2002–2003 20 1 2006–2007, 2009 64 5 2004–2007 34 0 2008–2010 62 2 2003–2005, 2009 86 12 2005–2007 22 1 2009 11 0 2005 4 0 2005 4 0 2000 3 0 2000 3 0 2004 2 0 2004–2007 90 16 == Lähteet == * Veikkausliiga-pelaajat ja -tilastot: * Suomen cupin voittaneet pelaajat: Pelaajat Tampere Unitedissa pelanneet jalkapalloilijat
Yoshio Nishina

Yoshio Nishina (, 6. joulukuuta 1890 – 10. tammikuuta 1951) oli japanilainen fyysikko. Nishinaa pidetään Japanin modernin fysiikan tutkimuksen isänä. Hän vietti vuodet 1921–1928 Euroopassa, niistä kuusi vuotta Kööpenhaminassa Niels Bohrin alaisena. Nishina kehitti yhdessä Oskar Kleinin kanssa Klein-Nishina yhtälön. Hän palasi Japaniin vuonna 1929, ja alkoi luoda sekä teoreettisia että kokeellisia ryhmiä tutkimuskeskus RIKENiin.Yoshio Nishina – Father of Modern Physics in Japan Nishina Memorial Foundation Nishina pystyi ensimmäisenä rikkomaan perinteiset roolijaot ja kannusti vapaaseen ideoiden vaihtoon ja yhteistyöhön fysiikan perustutkimuksen edistämiseksi. Toisen maailmansodan aikaan Nishina johti Japanin yritystä kehittää ydinase. == Lähteet == Luokka:Japanilaiset fyysikot Luokka:Vuonna 1890 syntyneet Luokka:Vuonna 1951 kuolleet
Shenzhenin metro

Shenzhenin metro on metrojärjestelmä Shenzhenissä, Kiinassa. Metron ensimmäinen osa avattiin joulukuussa 2004, ja se oli manner-Kiinan seitsemäs metrojärjestelmä. Sitä ennen avattiin Pekingin, Tianjinin, Shanghain, Kantonin, Dalianin ja Wuhan metrot. Shenzhenin metrossa oli kaksi yhteensä 20,4 kilometriä pitkää linjaa, kun se vuonna 2004 avattiin. Vuonna 2007 reittiä pidennettiin kilometrillä, ja syyskuusta 2009 kesäkuulle 2011 metroon lisättiin uusia linjoja ja laajennettiin vanhoja. Uudistustöitä tehtiin vuoden 2011 kesäuniversiadien alla. Tammikuussa 2013 metrolla oli 178 kilometriä pituutta. Siihen kuului viisi linjaa ja 131 asemaa. Verkostoa on laajennettu edelleen, ja vuonna 2024 metrossa on 16 linjaa. ==Verkosto== Väri Nimi Kiinaksi (yksinkert.) Pääteasemat Avattu Viimeisin laajennus Pituus (km) Asemia Luobao 罗宝线 Luohu – Shenzhenin yliopisto 2004 2009 23,33 18 Shekou 蛇口线 Chiwan – Window of the World 2010 — 15,51 12 Longgang 龙岗线 Caopu – Shuanglong 2010 — 25,60 16 Longhua 龙华线 Futian Checkpoint – Children's Palace 2004 2007 5,30 5 Huanzhong 龙华线 Qianhaiwan – Huangbeiling 2011 — 40,00 27 == Lähteet == Metro Luokka:Kiinan metroliikenne
Moraalisuus ilman uskontoa

Moraalisuus ilman uskontoa koskee kysymystä siitä, onko olemassa uskonnosta riippumatonta moraalia. Uskonnottoman moraalin sisältöä käsittelee artikkeli uskonnoton etiikka. Uskontojen piirissä moraalin on usein nähty olevan täysin riippuvaista uskonnosta. Tällöin uskonnottomalla voi olla moraalia tai että heidän moraalinsa on lähtöisin uskonnosta.Nowell-Smith, Partick H. Teoksessa Uskonnottoman etiikan mukaan moraali on inhimillistä alkuperää ja uskonnoista riippumatonta.Katso myös: == Uskonnosta riippumaton moraali == Uskontoriippumattoman käsityksen mukaan yhteisöjen moraalikäsitykset ja uskonnot heijastavat ihmisten yhteisöllistä elämää. Esimerkiksi antropologi Pascal Boyerin mukaan ihmisillä on taipumus tulkita sisäsyntyiset moraaliset käsityksensä yliluonnollisten toimijoiden aiheuttamiksi.Boyer 2007, s. 320. Hänen mukaansa lapsille moraaliset käsitykset syntyvät luonnollista tietä ilman mitään mielleyhtymiä yliluonnollisiin toimijoihin. Uskovienkin ihmisten moraalikäsityksiin vaikuttavat enemmän muiden ihmisten kanssa jaetut käsitykset, kuin heidän omien uskontojensa viralliset opit.Boyer 2007, s. 218. On esitetty tutkimustuloksia, joiden mukaan uskonnottomat eivät käyttäydy moraalisesti uskonnollisista ihmisistä poikkeavasti. Uskonnottomien liikkeiden aktivistit ovat esittäneet uskonnottoman etiikan puolesta muun muassa, että jos henkilö kasvaa uskovaksi ja samastaa moraalin uskontoon, hylätessään uskonnon hän saattaa hylätä myös yhteisöllisen moraalin. == Katso myös == * Humanistinen etiikka * Moraalinen motivaatio * Sekulaari humanismi * Uskonto ja moraali * Uskontokritiikki == Lähteet == == Kirjallisuutta == * * * * * * * == Aiheesta muualla == * Hartikainen, Erkki (toim.) Onko uskonnosta siveyden perustaksi . Elämä, siveys ja posthumanismi: Lukion elämänkatsomustieto 1. Suomen ateistiyhdistys. Luokka:Etiikka Luokka:Uskonnottomuus
Soldiers

Soldiers on vuonna 2014 suoraan DVD:lle julkaistu yhdysvaltalainen toimintaelokuva. Elokuvan on ohjannut ja käsikirjoittanut Jean-Claude Van Damme, joka esiintyy myös elokuvan pääosassa yhdessä Claudia Bassolsin ja John Coltonin kanssa. Elokuvan ensi-ilta pidettiin Marché du Film tapahtumassa Cannesin elokuvajuhlien yhteydessä toukokuussa 2010, jolloin se tunnettiin nimellä The Eagle PathThe Eagle Path Movie Fluge. Viitattu 15.3.2011 Britanniassa elokuva oli tarkoitus julkaista suoraan DVD:lle 4. lokakuuta 2011The Eagle Path DVD 2009 Amazon.co.uk Viitattu 15.3.2011 , mutta erinäisistä syistä sen julkaisua myöhäistettiin päivälle 30. kesäkuuta 2012.The Eagle Path Play.com Viitattu 25.9.2011 Elokuvan julkaisua aikaistetiin vielä kesäkuun neljänteen päiväänThe Eagle Path (DVD) at Play.comThe Eagle Path (Blu-ray) at Play.com, kunnes helmi-maaliskuun vaiheessa tehtyjen lisäkuvausten myötä elokuvan julkaisu siirrettiin vuoteen 2014. ==Juoni== Sotaveteraani ja entinen palkkasoturi Frenchy työskentelee Itä-Aasiassa taksikuskina. Vapaa-ajallaan hän käy säännöllisesti paikallisessa Eagle’s Nest -baarissa, jonka pääkohteena on häkissä elävä kotka. Frenchy saa pahaan ruuhka-aikaan kyytiinsä kauniin naismatkustajan, joka muuttaa hänen elämänsä täysin. Menneisyytensä alkaessa kummittelemaan Frenchya hän päättää suojella naista vaarallisilta gangstereilta ja kutsuu apuun entisiä erikoisjoukon ystäviään. == Rooleissa == ==Kuvaukset== Elokuva kuvattiin kokonaan Thaimaassa vuonna 2008.The Eagle Path MovieStation Viitattu 1.12.2011 Se tunnettiin vielä tuotantovaiheessa nimellä Full Love, kunnes ennen Marché du Film elokuvajuhlia se muutettiin nimelle The Eagle Path. Elokuvaa päätettiin joiltain osin kuvata uusiksi vuoden 2012 elo-syyskuun aikana kuvaamalla lisää toimintakohtia. Lisäksi elokuvan nimi vaihdettiin nimelle Soldiers helmi-maaliskuun aikana, kunnes elokuussa Van Damme ilmoitti elokuvan olevan jälleen nimeltään Full Love.Jean-Claude Van Damme: I like to be next to Stallone movies.uk.msn.com 13.8.2012 Viitattu 5.9.2012 ==Lähteet== Luokka:Vuoden 2014 yhdysvaltalaiset elokuvat Luokka:Yhdysvaltalaiset toimintaelokuvat
Hlusk

Hlusk () eli Glusk () on pienehkö kaupunkityyppinen taajama ja maaseutuvaltainen hallintopiiri () Valko-Venäjän Mahiljoun maakunnan lounaisosassa 50 kilometriä Bobruiskin lounaispuolella. Vuoden 2009 väestönlaskennan mukaan Hluskin keskustaajamassa asui 7 402 ja koko piirissä 16 457 ihmistä. Piirin läpi etelään laskee Dneprin sivujoki Pripetin pienveneilyyn sopiva sivuhaara Ptitš. Se sivuaa Hluskin keskustaajamaa itäpuolelta. Maantieyhteyksistä tärkeimmät ovat piirin keskustaajaman kautta kulkevat P55 (Bobruisk–Hlusk–Ljuban–Salihorsk) ja P34 (Asipovitšy–Hlusk–Aktsjabrski–Kalinkavitšy) -kantatiet. == Lähteet == == Aiheesta muualla == * Lyhyt kuvaus taajamasta (BYcity.org) * Maakuntahallinnon sivu Hlusskin piiristä (region.mogilev.by) * Глусский район - lyhyesti kaupungista ja piiristä (dorogiby.info) * Hluskin keskustan kartta (BYcity.org) * WikiMapia karttalinkki taajamasta ympäristöineen, kohteiden selitykset pääosin tai * Neuvostoliiton aikaista topografiakarttaa 1:100 000 ja 1:200 000 alueesta * Piirin perustietoja ja kartta (emaps-online.com) * Tietoa piirin palveluista ja kuvia rakennuksista (region.mogilev.by) Luokka:Valko-Venäjän kaupunkityyppiset taajamat Luokka:Mahiljoun alue
Etusivu uusiks’

Etusivu uusiks’ (The Front Page) on Billy Wilderin ohjaama yhdysvaltalainen elokuva vuodelta 1974. Se perustuu Ben Hechtin ja Charles MacArthurin Broadway-näytelmään The Front Page ja on näytelmän kolmas elokuvasovitus. Elokuvan pääosissa olivat Billy Wilderin suosikkinäyttelijöihin kuuluneet Jack Lemmon ja Walter Matthau. == Roolit == == Lähteet == == Aiheesta muualla == * Luokka:Vuoden 1974 yhdysvaltalaiset elokuvat Luokka:Yhdysvaltalaiset näytelmiin perustuvat elokuvat Luokka:Yhdysvaltalaiset komediaelokuvat Luokka:Billy Wilderin ohjaamat elokuvat
Valtakunnallinen terveydenhuollon eettinen neuvottelukunta

Valtakunnallinen terveydenhuollon eettinen neuvottelukunta (ETENE) on asiantuntijatoimielin, jonka tehtävänä on edistää terveydenhuollon etiikkaa Suomessa. ETENE on eräs ammattialakohtainen eettistä ohjeistusta suorittava organisaatio. Neuvottelukunnan toiminta perustuu potilaslakiin sekä lakiin sosiaalihuollon asiakkaan asemasta ja oikeuksista. ==Katso myös== * Biotekniikan neuvottelukunta * Hyvä tieteellinen käytäntö * Tutkimusetiikka * Tutkimuseettinen neuvottelukunta * Tutkimusvilppi == Lähteet == *Tutkimuseettinen neuvottelukunta. (2002). 384. Hyvä tieteellinen käytäntö ja sen loukkausten käsitteleminen teoksesta Tutkijan eettiset valinnat. Karjalainen, Sakari, Launis, Veikko, Pelkonen, Risto & Pietarinen, Juhani (toim). Tampere: Gaudeamus. ISBN 951-662-852-4 === Viitteet === ==Aiheesta muualla== *etene.fi Luokka:Terveydenhoito Suomessa Luokka:Valtionhallinto
Elektrodipotentiaali

Elektrodipotentiaali on IUPACin määritelmän mukaisesti sähköisen kennon elektrodien välille syntyvä sähkömotorinen voima, kun vasempana elektrodina on standardivetyelektrodi, ja oikealla elektrodi, jonka elektrodipotentiaalia mitataan. Elektrodipotentiaalin tunnus on E ja yksikkönä käytetään volttia. ==Elektrodipotentiaalin mittaus== Yksittäisten elektrodien potentiaalia ei voi suoraan mitata, vaan arvo on aina verrattu standardivetyelektrodiin, jonka elektrodipotentiaaliksi on sovittu 0 V. Elektrodipotentiaalia mitattaessa tutkittavaan liuokseen asetetaan kolme elektrodia: työelektrodi, apu- eli vastaelektrodi ja vertailuelektrodi. Työelektrodilla tapahtuu se kemiallinen reaktio, jonka elektrodipotentiaalia halutaan mitata ja työelektrodin ja vertailuelektrodin välistä jännite-eroa mitataan. Virta ei saa kulkea vertailuelektrodin lävitse ja tämän vuoksi tarvitaan vastaelektrodi. Kennossa vertailuelektrodina olevalla standardivetyelektrodilla voi tapahtua vety- ionien pelkistymistä vetykaasuksi tai vedyn hapettumista vety-ioneiksi. Tällöin työelektrodilla tapahtuu vastaavasti hapettuminen tai pelkistyminen. Jos työelektrodilla tapahtuu hapettuminen, on elektrodipotentiaali positiivinen ja vastaa elektrodin ja vertailuelektrodin välistä sähkömotorista voimaa. Tätä kutsutaan elektrodin hapetuspotentiaaliksi. Vastaavasti elektrodin pelkistyspotentiaali on negatiivinen ja vastaa vertailuelektrodin ja työelektrodin välistä sähkömotorista voimaa. ==Lähteet== Luokka:Sähkökemia
Claudia Bassols

Claudia Bassols (s. 3. lokakuuta 1979 Barcelona, Espanja) on espanjalainen näyttelijä. Hän opiskeli näyttelemistä muun muassa kotimaassaan Coco Comin musiikkiteatterissa ja Australian National Institute of Dramatic Artissa, sekä Pohjois-Carolinan yliopistossa.Wine Talk: Claudia Bassols Wine Spectator. 7.10.2008 Viitattu 15.3.2011 Bassols esiintyi vuonna 2008 pääosassa yhdessä muun muassa Gwyneth Paltrow’n ja Mario Batalin kanssa dokumenttisarjassa Spain... on the Road Again. ==Filmografia== * Blackout (2007) * Paintball (2009) * Emulsion (2010) * One in the Chamber (2012) * True Bloodthirst (2012) * Menú degustació (2013) * The Eagle Path (2013) ==Lähteet== Luokka:Espanjalaiset näyttelijät Luokka:Vuonna 1979 syntyneet Luokka:Elävät henkilöt
Barahona

Barahona voi tarkoittaa seuraavia: == Paikkoja == * Barahona, kaupunki Dominikaanisessa tasavallassa * Barahona, provinssi Dominikaanisessa tasavallassa == Henkilöitä == * Álex Barahona (s. 1981), espanjalainen näyttelijä * Belisario Porras Barahona (1856–1942), Panaman presidentti 1912–1916 ja 1918–1924 * Luis Marín Barahona (s. 1983), chileläinen jalkapallomaalivahti * Miguel Paz Barahona (1863–1937), Hondurasin presidentti 1925–1929 * Noelle Barahona (s. 1990), chileläinen alppihiihtäjä * Francisco "Pavo" Pavón Barahona (s. 1980), espanjalainen jalkapalloilija.
Valjakka

Valjakka on suomalainen sukunimi, joka on muun muassa seuraavilla henkilöillä: * Albin Valjakka (1877–1918), sanomalehdentoimittaja ja kansanedustaja * Ari Valjakka (s. 1941), Turun Sanomien päätoimittaja * Eero Valjakka (1937–2002), arkkitehti * Hilma Valjakka (1881–1934), kansanedustaja * Ilmo Valjakka (1934–2021), arkkitehti * Jorma Valjakka (s. 1962), oboisti ja säveltäjä * Raimo S. O. Valjakka (1931–2014), arkkitehti * Risto Valjakka (1933–2007), biologi ja tietokirjailija * Sirkka Valjakka (1913–1996), museonjohtaja ja kansanperinteen tutkija * Taru Valjakka (s. 1938), oopperalaulaja ja runoilija * Timo Valjakka (s. 1953), taiteilija ja kriitikko * Vuokko Rehn, o.s. Valjakka (1938–2011), kansanedustaja
Von Sydow

Von Sydow on ruotsalainen aatelissuku. Suvun tunnettuja jäseniä ovat tai ovat olleet: * Björn von Sydow (s. 1945), sosiaalidemokraattinen poliitikko * Carl Wilhelm von Sydow (1878–1952), kansatieteilijä * Ebba von Sydow (s. 1981), toimittaja * Max von Sydow (1929–2020), näyttelijä * Oscar von Sydow (1873–1936), poliitikko ja virkamies Luokka:Ruotsin aateli
Kultaa tai kunniaa (kappale)

Kultaa tai kunniaa on suomalaisen laulajan Jukka Kuoppamäen vuonna 1973 julkaistu kappale albumilta Kultaa tai kunniaa. Kappale voitti samanvuotisen Syksyn sävel -laulukilpailun ja nousi listaykköseksi. Sävellys ja sanoitus on Kuoppamäen, sovitus Kari Hillon.Jukka Kuoppamäki: Kultaa tai kunniaa -LP (satlp 1003) Kuoppamäki keksi laulun idean vuoden 1973 Sopotin laulufestivaaleilla, jossa hänen kantaa ottavat kappaleensa ”Pieni laulu vapaudesta” ja ”Siskot, veljet” saivat hyvän vastaanoton yleisöltä, mutta Moskovasta tulleen vaatimuksen vuoksi Kuoppamäki jätettiin palkintojenjaossa kokonaan huomioimatta. Kuoppamäki kirjoitti kappaleen kilpailun jälkeen huoneessaan tajuttuaan, että voitosta ja kunniasta saa vain toisen, ei molempia: Kappaleen Syksyn sävel -televisioesityksessä nähtiin Jukka Kuoppamäen veljen, Mikko Kuoppamäen, soittama omarakenteinen instrumentti, hyppykeppi. Oman versionsa kappaleesta on levyttänyt muun muassa Erkki Liikanen vuonna 1974. == Lähteet == Luokka:Jukka Kuoppamäen kappaleet Luokka:Vuoden 1973 kappaleet Luokka:Syksyn sävel -finalistit
Automaattinen tasonsäätö

Automaattinen tasonsäätö, ATS (sanotaan myös automaattinen vahvistuksensäätö tai AGC, automatic gain control) tarkoittaa radiotekniikassa virittimen tai välitaajuusasteiden automaattista vahvistuksen säätöä lähetteen kenttävoimakkuuden mukaan. Automaattisen tasonsäädön tarkoituksena on vakavoida esimerkiksi radion äänenvoimakkuus vaihtelevissa olosuhteissa. Kiinteällä vahvistuksella vaihtelisi radion äänenvoimakkuus melko paljon kuunteluolosuhteiden muuttuessa. Luokka:Radiotekniikka
Hachimantai

Hachimantai () on Japanin kaupunki Honshūn saarella Tōhokun alueella Iwaten prefektuurissa. Se sijaitsee sisämaassa prefektuurin luoteiskulmassa pääosin Ōuvuorten ylänköalueella. Merkittävimpiä vuorenhuippuja ovat kaupungille nimen antanut Hachimantai, Nishimorivuori ja kaupungin etelärajalla kohoava Iwatevuori. Lännessä kaupunki rajautuu Akitan prefektuuriin, pohjoisessa Aomorin prefektuuriin. Hachimantaissa on 24 851 asukasta (lokakuussa 2020) ja sen pinta-ala on 862,30 neliökilometriä. Hachimantai on kaupunkina suhteellisen nuori: se perustettiin vuonna 2005 liittämällä yhteen Ashiron ja Nishinen maaseutukaupungit sekä Matsuon kyläkunta. Pääosa kaupungin alueesta on metsäistä vuoristoa, joten metsätalous on tärkeä elinkeino. Alavilla alueilla kaupungin kaakkoiskulmassa viljellään riisiä, vihanneksia ja koristekukkia. 1970-luvun alkupuolelle saakka Matsuossa toimi Matsuon kaivos, joka tuotti rikkiä. Hachimantai on suosittu matkailukohde, jonne turisteja houkuttelevat Iwatevuoren luonnonalueiden ja laskettelukeskusten lisäksi kuumat lähteet (onsen), kuten Matsukawa-onsen ja Tōshichi-onsen. Osa kaupungin alueesta kuuluu Towadan–Hachimantain kansallispuistoon. Hachimantaita palvelee JR Higashi-Nihonin Hanawa-linja. == Kuvia == Tiedosto:Hachimantai city hall.JPG|Hachimantain kaupungintalo Tiedosto:Lake Kagaminuma in Mt.Hachimantai.jpg|Kagaminumajärvi Hachimantaivuorella Tiedosto:Toshichi Onsen (44985138424).jpg|Tōshichi-onsen Tiedosto:Appikogen, Hachimantai, Iwate Prefecture 028-7306, Japan - panoramio (3).jpg|Appi-kōgenin rautatieasema == Lähteet == == Aiheesta muualla == * Kaupungin internetsivut Luokka:Iwaten prefektuurin kaupungit
Kruhlaje

Kruhlaje () eli Krugloje () on kaupunkityyppinen taajama ja maaseutuvaltainen hallintopiiri () Valko-Venäjän Mahiljoun maakunnan pohjoisosassa linnuntietä 52 kilometriä Mahiljousta luoteeseen. Vuoden 2009 väestönlaskennan mukaan Kruhlajen kaupunkimaisessa taajamassa asui 7 529 ja koko maaseutupiirissä 15 761 ihmistä. Maantieyhteyksitä tärkeimpiin kuuluu piirin keskustaajaman kautta kulkeva P26-kantatie, joka luo pohjoisessa yhteyden Talatšynin pikkukaupunkiin ja tärkeälle M1-moottoritielle (). Etelän suunnalla P26-kantatie liittyy M4-valtatiehen, joka yhdistää maakunnan pääkaupungin Mahiljoun ja tasavallan pääkaupunki Minskin. == Lähteet == == Aiheesta muualla == * Lyhyt kuvaus taajamasta (BYcity.org) * Maakuntahallinnon sivu Kruhlajen piiristä (region.mogilev.by) * Круглянский район - Lyhyet artikkelit keskustaajamasta ja hallintopiiristä (dorogiby.info) * Kruhlajen keskustan kartta (BYcity.org) * WikiMapia karttalinkki taajamasta ympäristöineen, kohteiden selitykset pääosin tai * Neuvostoliiton aikaista topografiakarttaa 1:100 000 ja 1:200 000 alueesta * Piirin perustietoja ja kartta (emaps-online.com) * Tietoa piirin palveluista ja kuvia rakennuksista (region.mogilev.by) * Kuvia hallintopiiristä ,, ja (radzima.org) Luokka:Valko-Venäjän kaupunkityyppiset taajamat Luokka:Mahiljoun alue
Hanamaki

Hanamaki () on Japanin kaupunki Honshūn saarella Tōhokun alueella Iwaten prefektuurissa. Se sijaitsee sisämaassa prefektuurin keskiosassa Kitakamijoen varrella. Kaupunki on rakentunut Kitakamin allaslaaksoon. Lännessä sen alue nousee Ōuvuorille, idässä Kitakamivuoriin kuuluvalle Hayachinevuorelle. Hanamakissa on 94 572 asukasta (lokakuussa 2020) ja sen pinta-ala on 908,39 neliökilometriä. Hanamaki kehittyi Edo-kaudella 1600–1800-luvuilla Moriokan daimiokuntaan kuuluvana linnanaluskaupunkina, Kitakamijoen satamana ja yhtenä Ōshū-kaidō-tiereitin postiasemista (shukuba). Sitä hallitsi Nanbu-klaani. Kaupunkioikeudet osana Japanin nykyistä kunnallishallintoa Hanamaki sai vuonna 1954, kun Hanamakin maaseutukaupunkiin liitettiin viisi kyläkuntaa. Kaupunkiin on sijoittunut elintarvike-, lannoite-, puu-, metalli-, elektroniikka- ja hienomekaanista teollisuutta. Ympäröivällä viljavalla maaseutualueella tuotetaan riisin lisäksi vihanneksia, hedelmiä, koristekukkia ja maitoa. Kaupunki laajeni huomattavasti vuonna 2006, kun siihen yhdistettiin Ishidoriyan, Ōhasaman ja Tōwan maaseutukaupungit. Hanamakin nähtävyyksiä ovat muun muassa lastenkirjailija Kenji Miyazawan synnyinkoti ja museo sekä kuvanveistäjä Kōtarō Takamuran vuoristohuvila (Takamura-sansō) ja museo. Alueella säilynyt kagura-tanssiperinne Hayachine-kagura on liitetty Unescon aineettoman kulttuuriperinnön luetteloon. Kaupungin luoteisosassa toimii Hanamakin onsen-kylä. Hayachinevuoren ympäristö kuuluu vuorostaan Hayachinen puolikansallispuistoon. Hanamakia palvelevat JR Higashi-Nihonin suurnopeusjunayhteys Tōhoku Shinkansen, Tōhoku-päälinja ja Kamaishi-linja sekä Hanamakin lentoasema. == Kuvia == Tiedosto:棚田の中の樹 - panoramio.jpg|Hanamakin maaseutua Tiedosto:花巻温泉株式会社（ホテル千秋閣／・ホテル花巻・ホテル紅葉館・佳松園・バラ園）.jpg|Hanamakin onsen- kylä Tiedosto:緒ヶ瀬の滝 Ogase Falls - panoramio.jpg|Ogasen vesiputous Tiedosto:171102 Hanamaki Airport Hanamaki Iwate pref Japan06n.jpg|Hanamakin lentoasema Tiedosto:Hanamaki city center area Aerial photograph.1976.jpg|Hanamakin kantakaupunki vuoden 1976 ilmakuvassa == Lähteet == == Aiheesta muualla == * Kaupungin internetsivut Luokka:Iwaten prefektuurin kaupungit
Ichinoseki

Ichinoseki () on Japanin kaupunki Honshūn saarella Tōhokun alueella Iwaten prefektuurissa. Se sijaitsee sisämaassa prefektuurin eteläosassa Kitakamijoen ja sen sivujokien varrella. Kaupunki on rakentunut Kitakamin allaslaakson eteläreunalle. Idässä sen alue nousee Kitakamivuorille, lännessä Ōuvuoriin kuuluvalle Kurikomavuorelle. Etelässä kaupunki rajautuu Miyagin prefektuuriin, lännessä Akitan prefektuuriin. Ichinosekissa on 113 808 asukasta (marraskuussa 2020) ja sen pinta-ala on 1 256,42 neliökilometriä. Ichinoseki kuului 1600-luvun alusta lähtien Sendain daimiokuntaan ja kehittyi vuodesta 1681 linnanaluskaupunkina Tamura-klaanin hallinnassa. Kaupungin kautta kulki myös Ōshū-kaidō-tiereitti, ja se oli tärkeä satamapaikka Kitakamijoen vesireitillä. Ne menettivät merkityksensä rautatien valmistumisen myötä 1890-luvulla. Kaupunkioikeudet osana Japanin nykyistä kunnallishallintoa Ichinosekille myönnettiin kuntaliitoksen yhteydessä vuonna 1948. Nykyisin kaupunki on paikallinen talous-, logistiikka- ja kulttuurikeskus, jonka vaikutusalue ulottuu Miyagin prefektuurin puolelle. Kaupunkiin on sijoittunut muun muassa metalli-, kone- ja elektroniikkateollisuutta. Ichinoseki laajeni huomattavasti vuonna 2005, kun siihen liitettiin Daitōn, Hanaizumin, Higashiyaman ja Senmayan maaseutukaupungit sekä Kawasakin ja Muronen kyläkunnat. Vuonna 2011 Ichinosekiin yhdistyi myös Fujisawan maaseutukaupunki. Ichinosekin nähtävyyksiä ovat esimerkiksi Iwaijoen varrella sijaitseva Genbin laakso ja Satetsujoen varrelle muodostunut Geibin laakso. Kurikomavuoren juurella toimivat Shin’yu-onsenin ja Sukawa-kōgen-onsenin kuumat lähteet. Vuoren ympäristö kuuluu Kurikoman puolikansallispuistoon. Ichinosekia palvelevat JR Higashi-Nihonin suurnopeusjunayhteys Tōhoku Shinkansen, Tōhoku-päälinja ja Ōfunato-linja. == Kuvia == 230729 Geibikei Ichinoseki Iwate pref Japan24s3.jpg|Geibin laakso 230727 Genbikei Ichinoseki Iwate pref Japan01s3.jpg|Genbikei laakso Tiedosto:Sekinoichi sake breweries old shop.jpg|Sekinoichin sakepanimoita Tiedosto:Ichinoseki city center area Aerial photograph.1976.jpg|Ichinosekin kantakaupunki vuoden 1976 ilmakuvassa Tiedosto:Ontakeshinmeisya honden, Ichinoseki.jpg|Ontake Shinmei-sha Tiedosto:一ノ関駅 - panoramio (7).jpg|Ichinosekin rautatieasema == Lähteet == == Aiheesta muualla == * Kaupungin internetsivut Luokka:Iwaten prefektuurin kaupungit
Erikoisryhmä Stuttgart

Erikoisryhmä Stuttgart () on saksalainen, vuodesta 2009 asti esitetty rikossarja. Sarjassa rikokset tapahtuvat Stuttgartin maisemissa. Sarja on osa ZDF:n ja ORF:in "SOKO"-sarjaa, joka sisältää saksalaisissa ja itävaltalaisissa kaupungeissa kuvattuja rikossarjoja. Saksan kuudenneksi suurimman kaupungin kaduille mahtuu monenlaista rikollisuutta, mutta ilman kiinnijäämistä sielläkään eivät pahantekijät voi mellastaa, sillä rikosylikomisario Martina Seiffert (Astrid M. Fünderich) johtaa Stuttgartin murharyhmää vastuullisesti ja rauhallisin ottein. Seiffert ei menetä malttiaan kiperissäkään tilanteissa, mutta rikoskomisario Joachim "Jo" Stoll (Peter Ketnath) on toista maata. Hän on nopea reagoimaan ja valmis venyttämään lain kirjainta jos siihen on tarvetta. Tutkijapari tulee hyvin juttuun ja täydentävät hyvin toisiaan. Heillä on myös apunaan psykologiaan erikoistunut älykkö komisario Anna Badosi (Nina-Friederike Gnädig) ja tietoteknisen puolen hyvin hallitseva Rico Sander (Benjamin Strecker). Osasto raportoi toiminnastaan rikospoliisin ylimmälle johdolle, johtaja Michael Kaiserille (Karl Kranzkowski), joka on luotettava henkilö. Saksassa Erikoisryhmä Stuttgartia tuottaa Bavaria Film ja ZDF. Suomessa sarjaa on esittänyt Yle TV2, lauantai-iltaisin kello 20.50. Yhden jakson pituus on n. 50 minuuttia. == Aiheesta muualla == * *Erikoisryhmä Stuttgart ZDF:n sivuilla *Sarjan esittely YLE:n sivuilla Luokka:Saksalaiset rikossarjat Luokka:ZDF:n televisio-ohjelmat
Astrid M. Fünderich

Astrid Margarethe Fünderich (s. 27. syyskuuta 1963 Düsseldorf, Länsi-Saksa) on saksalainen näyttelijä, joka tunnetaan tv-rooleistaan. Fünderich esittää tällä hetkellä yhtä pääroolia rikossarjassa Erikoisryhmä Stuttgart, hänen roolihenkilönsä sarjassa on rikosylikomisario Martina Seiffert. Hän on näytellyt myös tv-sarjoissa Fuerengel, Hallo, Onkel Doc!, Mobbing Girls, Ajo Päällä, Die Cleveren, Sabine!!, Kettu, Kahden keikka, Tatort ja SOKO 5113. == Ehdokkuudet == *German Television Award (1998) == Aiheesta muualla == * Luokka:Saksalaiset näyttelijät Luokka:Vuonna 1963 syntyneet Luokka:Elävät henkilöt
Şərurin piirikunta

Şərurin piirikunta (, ) on paikallishallintoalue Azerbaidžaniin kuuluvassa Nahitševanin autonomisessa tasavallassa. Vuonna 1930 perustetun piirin pinta- ala on 852 neliökilometriä. Asukkaita on 103 400 henkeä (vuonna 2010). Şərurin piiri sijaitsee Nahitševanin pohjoisosassa. Se rajoittuu pohjoisessa Armeniaan, kaakossa Kəngərlin piiriin, lounaassa Iraniin ja lännessä Sədərəkin piiriin. Iranin vastaisella rajalla virtaa Araksjoki. Piirin keskus on Şərurin kaupunki (vuoteen 1991 saakka Iljitšovsk). Kuntia on yhteensä 64 ja kyliä 65. Piirin kautta kulkee Nahitševanin ja Sədərəkin välinen maantie ja rautatie. Seudun pääelinkeino on maatalous, joka on erikoistunut karjanhoitoon sekä viljan, sokerijuurikkaan ja hedelmien viljelyyn. Lisäksi on elintarviketeollisuutta ja muovitehdas. ==Lähteet== ==Aiheesta muualla== * Azerbaidjan: Territorial and administrative units , , Luokka:Azerbaidžanin piirikunnat